《赠武夷熊圣功隐士》
宋代·蔡沈

里闬皆华族，云山独草庐。
非求龙虎鼎，爰傍圣贤居。
石耸千寻直，溪涵万顷虚。
文公精爽在，风月夜何如。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。